Jānis Bukums (grupa)

JĀNIS BUKUMS ir 2014. gadā Rīgā dibināta rokgrupa, ko izveidoja rokmūziķis Jānis Bukums, pieaicinot ģitāristus Artūru Račinski, Arturu Liedi, basģitāristu Andrjusu Jaņunu un bundzinieku Filipu Bataragu.

Vēsture 
Grupas pirmais publicētais singls un mūzikas video ir dziesma "Slāpes", kas vēlāk arī iekļauta debijas albumā "Dzīvs un Savādāks". Šī dziesma iezīmē grupas publiskās darbības uzsākšanu.

Grupas pirmais albums "Dzīvs un Savādāks" izdots 2015. gada martā. Albuma prezentācijas koncertā notiek arī dziesmas "Creep" videoklipa pirmatskaņojums. Gan dziesmā, gan mūzikas video piedalās dziedātāja Aija Vītoliņa.

2016. gada 7. aprīlī tika izdots grupas otrais albums "Ugunslietus".

2016. gada 13. maijā grupa JĀNIS BUKUMS saņēma "Radio SWH Ētera Gada Balvu 2015" nominācijā "Gada Atgriešanās".

2016. gada 3. jūnijā tika publicēts videoklips albuma "Ugunslietus" dziesmai "Chasing Cars".

2016. gada 25. novembrī "Ugunslietus" tika izdots visā pasaulē angliskajā versijā "Firerain", pateicoties noslēgtajam sadarbības līgumam ar Vācijas mūzikas ierakstu kompāniju 7US/7HARD.

2017. gada 7. februārī grupa publicēja mūzikas video dziesmai "Šī Melo/She's Lying" no albuma '"Ugunslietus/Firerain".

2017. gada 10. februārī grupa JĀNIS BUKUMS apbalvota ar "Latvijas Metālmūzikas Gada Balvu 2016" nominācijā "Gada Balss".

2017. gada 17. jūlijā grupa publicēja kopdziesmu "Ledus Asara" ar Elzu Rozentāli. Dziesma ir pirmais singls no topošā trešā albuma, kas tiks izlaists 2018. gadā.

2017. gada 19. oktobrī grupas singls "Ziemeļu Dievi" top par televīzijas raidījuma "Caur Ērkšķiem Uz..." tituldziesmu.

2018. gada 12. martā grupa publicē trešo singlu "Purple Rain" no topošā albuma "Neuzvarētais", kas ir 1984. gadā sarakstītās Prinsa Rodžera Nelsona oriģināldziesmas kaverversija.

2018. gada 1. jūnijā grupa publicē ceturto singlu un mūzikas video "Vien Tev" no topošā albuma "Neuzvarētais". Galvenajā lomā - aktrise un modele Lelde Dreimane. Klipa autori - grupas basģitārists Andrjus Jaņuns un Rita Bērziņa (Susurs).

2018. gada 19. oktobrī grupa publicē kopdziesmu un video "Parasts Stāsts" ar X-faktora finālisti Līgu Rīderi. 

2018. gada 29. novembrī grupa publicē trešo albumu "Neuzvarētais".

2019. gada 8. februārī grupas ģitārists Arturs Liede saņēma "Latvijas Metālmūzikas Gada Balvu 2018" nominācijā "Gada Mūziķis".

2019. gada 22. aprīlī grupa publicē mūzikas video dziesmai "Kas Tas Ir". Dziesmas un video tapšanā piedalās Rīgas Tehniskās universitātes karsēju komanda. Vienlaikus grupa izdod arī trešā studijas albuma "Neuzvarētais" 12" collu vinila plati.

2019. gada 6. decembrī grupa publicē mūzikas video dziesmai "Kad Eņģeļi Raud". Dziesmas video tapis sadarbībā ar Latvijas Rokmūzikas Asociāciju. Grupu pamet ģitārists un grupas dibinātājs Artūrs Račinskis, viņa vietā nāk ģitārists Gunārs Orlovskis (ex-"Kaķis Maisā", ex-"Animal Stampede").

Projektā ir apvienojušies pieredzējuši, nopelniem bagāti mākslinieki un jauni dažādus žanrus pārstāvoši mūziķi, lai radītu un spēlētu eklektisku rokmūziku bez muzikāliem un stilistiskiem ierobežojumiem.

Projekta dalībnieki savu muzikālo karjeru laikā ir spēlējuši lielākajos Latvijas un ārzemju festivālos, mūzikas pasākumos un klubos - “Liepājas Dzintars”, “Saldus Saule”, “Roks par Neatkarību”, “Sinepes un Medus”, “Roks pret narkotikām”, “Roks apkārt Baltijas jūrai” un daudzos citos. 

Mūziķi ir koncertējuši Latvijā, Lietuvā, Igaunijā, Krievijā, Ukrainā, Armēnijā, Zviedrijā, Vācijā un Spānijā; ir bijuši TV raidījumu vadītāji un Radio dīdžeji, kā arī filmējušies mākslas filmās, reklāmās, video klipos un daudzos citos projektos. Piedalījušies dažādos muzikālos projektos un ierakstu sesijās (Latvijā un ārzemēs).

Diskogrāfija 
Studijas albumi
 "Dzīvs un Savādāks" (2015), CD
 "Ugunslietus" (2016), CD
 "Firerain" (2016), CD
"Neuzvarētais" (2018), CD
"Neuzvarētais" (2019), 12" Vinils (vinilam pārmāsterējis Tālis Timrots)
"7. dienas burvis" (2020), CD minialbums (EP)

Singli

 "Ledus Asara" (2017)
 "Ziemeļu Dievi" (2017)
 "Purple Rain" (2018)
 "Vien Tev" (2018)
 "Parasts Stāsts" (2018)

Atsauces

Ārējās saites 
 Mājaslapa  
 Facebook lapa 
 Twitter konts 
 Youtube kanāls 
 Instagram konts 

2010. gadu mūzikas grupas
Latvijas rokgrupas
Latvijas smagā roka grupas
Latvijas smagā metāla grupas